จงสรุปบทความ ตลาดหุ้นสิงคโปร์เตรียมเชื่อมตลาดหุ้นอินเดียสำหรับซื้อขายตราสารอนุพันธ์ พร้อมใช้งานใน 18 เดือน
ตลาดหลักทรัพย์สิงคโปร์ หรือ SGX ได้ประกาศว่า ทางตลาดฯ เตรียมที่จะเชื่อมต่อกับตลาดหลักทรัพย์อินเดีย หรือ NSE ไว้สำหรับซื้อขายตราสารอนุพันธ์ในชื่อ NSE IFSC-SGX Connect ซึ่งจะช่วยเพิ่มสภาพคล่องซึ่งมาจากนักลงทุนจากสถาบันการเงินรายใหญ่ที่สิงคโปร์ ขณะเดียวกันตลาดหลักทรัพย์สิงคโปร์เองก็จะมีผลิตภัณฑ์การเงินและรายได้ที่หลากหลายมากขึ้นจากตลาดหลักทรัพย์อินเดียด้วย

การกลับมาจับมือของทั้ง 2 ฝ่ายเริ่มต้นในปี 2019 ที่ผ่านมา และได้รับไฟเขียวจากหน่วยงานกำกับดูแลด้านการเงินของทั้ง 2 ประเทศเป็นที่เรียบร้อย หลังจากที่ทั้ง 2 ฝ่ายได้เซ็นข้อตกลงเรียบร้อยแล้วนั้น แต่ละฝ่ายจะเริ่มดำเนินการพัฒนาโครงสร้างพื้นฐานในการเชื่อมต่อไปยัง Gujarat International Finance Tec-City ที่จะเป็นสถานที่ซื้อขายตราสารอนุพันธ์ ซึ่งห่างจากนครมุมไบราวๆ 550 กิโลเมตร

ก่อนหน้าที่จะมีการจับมือกันนั้น ทั้ง 2 ตลาดหลักทรัพย์นี้เคยมีปัญหาใหญ่โตกันมาแล้ว เนื่องจากทางตลาดหลักทรัพย์สิงคโปร์ได้นำดัชนี Nifty ของ NSE มาทำเป็นตราสารอนุพันธ์หลายผลิตภัณฑ์ ในสกุลเงินดอลลาร์สหรัฐ เนื่องจากตลาดหลักทรัพย์อินเดียยังมีข้อจำกัดสำหรับนักลงทุนชาวต่างชาติ

โดยตราสารอนุพันธ์ที่อ้างอิงดัชนี Nifty ถือว่าเป็นผลิตภัณฑ์ทางการเงินที่ได้รับความนิยมที่ตลาดหลักทรัพย์สิงคโปร์อย่างมาก และตลาดหลักทรัพย์สิงคโปร์เองก็มีแผนที่จะเปิดผลิตภัณฑ์การเงินอื่นๆ ด้วย เช่น Single Stock Future ที่อ้างอิงหุ้นที่มีปริมาณซื้อขายในตลาดหลักทรัพย์อินเดียสูงๆ ฯลฯ

ทางด้านของตลาดหลักทรัพย์อินเดียได้ประกาศไม่ขายข้อมูลราคาดัชนีให้กับชาวต่างชาติ ซึ่งทางตลาดหลักทรัพย์อินเดียมองว่าเป็นการจำกัดไม่ให้มีการสร้างตราสารอนุพันธ์ที่อ้างอิงกับดัชนี Nifty แต่ขณะเดียวกันทางฝั่งของสิงคโปร์เองก็ได้ผลิตตราสารอนุพันธ์ที่มีการคำนวณหุ้นในดัชนี Nifty เอง และทำให้ท้ายที่สุดทั้ง 2 ฝ่ายมีคดีความฟ้องร้องซึ่งกันและกัน

โดยท้ายที่สุดทั้ง 2 ฝ่ายได้ถอนฟ้องคดีความซึ่งกันและกัน ซึ่งเป็นเงื่อนไขสำคัญในการเชื่อมต่อตลาดด้วย นอกจากนี้ทั้ง 2 ฝ่ายได้เตรียมให้ความร่วมมืออื่นๆ เช่น การป้องกันการฟอกเงิน การพัฒนาเรื่องกฎระเบียบ ฯลฯ

คาดว่าทั้ง 2 ตลาดจะมีการเชื่อมต่อกันแล้วเสร็จภายใน 18 เดือน โดยข้อมูลจาก FIA และ HSBC ปัจจุบันประเทศอินเดียเองมีตลาดอนุพันธ์ที่ใหญ่ขนาดอันดับ 1 ของโลก โดยตลาดหลักทรัพย์อินเดียมีปริมาณสัญญาซื้อขายอนุพันธ์มากถึง 5,960 ล้านสัญญา อัตราการเติบโตของปริมาณตราสารอนุพันธ์นับตั้งแต่ปี 2015 สูงถึง 18% ต่อปี
ตลาดหลักทรัพย์สิงคโปร์ (SGX) ประกาศเตรียมเชื่อมต่อกับตลาดหลักทรัพย์อินเดีย (NSE) ผ่าน NSE IFSC-SGX Connect เพื่อซื้อขายตราสารอนุพันธ์ เพิ่มสภาพคล่องซึ่งมาจากนักลงทุนจากสถาบันการเงินรายใหญ่ที่สิงคโปร์ ทั้งนี้ตลาดสิงคโปร์จะได้รับผลิตภัณฑ์การเงินและรายได้จากตลาดอินเดียด้วย. การกลับมาจับมือของทั้ง 2เริ่มต้นในปี 2019 และได้รับการอนุมัติจากหน่วยงานกำกับดูแลด้านการเงิน. ทั้งสองฝ่ายกำลังพัฒนาโครงสร้างพื้นฐานในการเชื่อมต่อไปยัง Gujarat International Finance Tec-City ที่ห่างไกลประมาณ 550 กิโลเมตร

ก่อนจะมีการร่วมมือ, ทั้งสองตลาดหลักทรัพย์เคยเผชิญกับปัญหาใหญ่, โดย SGX นำดัชนี Nifty จาก NSE เพื่อทำเป็นตราสารอนุพันธ์ในสกุลเงินดอลลาร์สหรัฐ ตราสารอนุพันธ์ที่อ้างอิง Nifty เป็นที่นิยมในตลาดสิงคโปร์ ทางด้านของตลาดหลักทรัพย์อินเดียได้ประกาศไม่ขายข้อมูลราคาดัชนีให้กับชาวต่างชาติ ซึ่งทางตลาดหลักทรัพย์อินเดียมองว่าเป็นการจำกัดไม่ให้มีการสร้างตราสารอนุพันธ์ที่อ้างอิงกับดัชนี Nifty ทำให้ท้ายที่สุดทั้ง 2 ฝ่ายมีคดีความฟ้องร้องซึ่งกันและกัน

โดยท้ายที่สุดทั้ง 2 ฝ่ายได้ถอนฟ้องคดีความซึ่งกันและกัน ซึ่งเป็นเงื่อนไขสำคัญในการเชื่อมต่อตลาดด้วย 

คาดว่าทั้ง 2 ตลาดจะมีการเชื่อมต่อกันแล้วเสร็จภายใน 18 เดือน โดยตลาดหลักทรัพย์อินเดียมีปริมาณสัญญาซื้อขายอนุพันธ์มากถึง 5,960 ล้านสัญญา อัตราการเติบโต ตั้งแต่ปี 2015 สูงถึง 18% ต่อปี
4.ข่าวเศรษฐกิจและการเงิน,3.ตลาดการเงิน & ผลิตภัณฑ์และบริการทางการเงิน